**SREDNJA ŠKOLA ZABOK**

**UGOSTITELJSKO TUROSTIČKO UČILIŠTE**

Listopad, 2018.

**Izviješće sa Interslasta**

U Termama Tuhelj 16. listopada 2018. održao se 7. INTERSLAST – Internacionalni kongres slastičarstva, sladoledarstva i konditorstva. Interslast se sastoji od kongresnog, natjecateljskog i promotivnog dijela u kojem značajno mjesto zauzimaju praktične radionice, prezentacije domaćih i stranih proizvođača opreme i slastica, te stručna predavanja.

I ove godine Srednja škola Zabok sudjelovala je u aktivnostima događanja na Interslastu. Na stručnim radionicama i prezentacijama slastica sudjelovalo je 10-tak učenika ugostiteljsko-turističke struke naše škole, koji su dužni svoje impresije, te trendove i novosti iz svijeta slastičarstva prenijeti ostalim učenicima ugostiteljske struke koji nisu bili na Interslastu. U natjecateljskom programu Interslasta koji se ove godine sastojao od 3 natjecanja:

* Interslast kup - natjecanje za seniore slastičare
* Artslast – natjecanje slastičarskih škola iz Republike Hrvatske i Republike Slovenije
* Štrufest – natjecanje za sve zainteresirane juniore i seniore, koji znaju i mogu ispeći štruklje, savijače i zdiganke u 5 različitih kategorija, a kako bi se promovirale tradicijske hrvatske slastice

Na ovogodišnjem natjecanju bilo je prijavljeno oko 120 različitih radova u svim kategorijama natjecanja, a najviše prijavljenih bilo je u kategoriji Štrufesta.

Ove godine Srednju školu Zabok u natjecateljskom dijelu Štrufesta u 3 kategorije, zastupalo je 6 učenika: **Štefanija Kukolja, Valentina Trčak, Lucija Turek, Patricia Gredičak-Frančina, Antonio Buntak i Karlo Kunović.** Stručni žiri eminentnih kuhara i slastičara dodijelio je 2 srebrne medalje za zagorske štruklje i savijaču od kopriva Štefaniji i Antoniju, zlatnu medalju za bučnicu koju je prigotovila Valentina i brončanu medalju za zdiganke Patriciji.

Zaslužni za njihov uspjeh su njihovi mentori Anka Ilinčić i Ivan Benkotić - Đurkin, koji su ponosni na njihova postignuća, a mi ostali nastavnici struke srdačno im čestitamo!

|  |
| --- |
|   E:\FOTOGRAFIJE\2018\LISTOPAD_KUL_IN\Interslast\IMG-20181017-WA0009.jpg   |
|  E:\FOTOGRAFIJE\2018\LISTOPAD_KUL_IN\Interslast\IMG-20181017-WA0008.jpg |

Pripremila:

Branka Kralj